钦定古今图书集成/历象汇编/历法典/第055卷 > 月行二法合图
## 钦定古今图书集成/历象汇编/历法典/第055卷 > 月行二法合图

平行六十度至寅，即自行五十八度二十六分，亦从
丙至乙。〈丙乙恒为自行弧〉又至庚至卯等，皆同此推。若依丁
戊线，从丁向戊，取丁申线，与戊丙等，申为心，丙为界，
作圈必遇各乙点，是名“过乙圈”，亦为高庳圈。〈不同心圈〉
新法：丁戊半径戊寅、庚卯圈同前。别取戊午线为戊
丙三分之二，戊为心，午为界，作本轮。

较旧本轮之径，减三分之一。

次平分，戊午于己，午为心，己为界，作均轮。〈得旧本轮径三分之
一〉月体在己，设戊心平行至丑，即戊乙戊丙两线开
展。

午心循子午本轮左旋，为各子午弧。

如张《箑》之势。

丁戊丙直线，戊午乙过两小轮心线，若自行初宫初度，即两线合为一线，后渐展开至三宫九十度成直角，至六宫复合为一。

己月从，最近酉。〈最近本轮心也〉右旋。〈顺经度行〉至己为自行之倍
数。如戊行至丑两心线为丑酉午乙月在己，则酉己
弧倍于丙乙弧或午子弧。

丙乙午子与戊丑等，而乙丑乙寅等线恒与戊丁平行。

馀悉同此。〈酉己弧行倍于丙乙〉次依丁戊线，从丁，取十万分之
二千九百为未，未为心，己为界，作圈，过各己点，是为
均行之圈。两法至庚点，即相近。

依前法推加减表，则用丁丑乙一三角形求丁角。新
法用午己丑及丑己丁两形求丑丁己角两得数之
差，自行十五度为四分三十三秒，自行三十度为八
分○九秒，自行四十五度为九分五十六秒，自行六
十度为九分三十二秒，自行七十五度为七分○三
秒，自行九十度为三分○六秒。前法以自行九十五
度为大差之限，则四度五十六分一十九秒。新法以
自行九十一度为大差之限，则四度五十八分二十
七秒。两得数之差随在，皆成乙丁己角。而最高左右
均数，新法比前法为大。最高冲左右新法比旧法为
小。

“凡月离诸表，今皆依新法推算。